ПРЕДЛОЖЕНИЯ ЗА СЮЖЕТИ ЗА НАЦИОНАЛНАТА СТРАНА НА ОСЕМТЕ НОМИНАЛА НА БЪДЕЩИТЕ БЪЛГАРСКИ ЕВРОМОНЕТИ

Според автора в 2020 година, когато се очаква България да стане част от т.нар. „предверие към еврозоната“ – валутния механизъм ERМ 2, е наложително да започне дискусия за ди­зайна на сюжетите на националната ни страна на осемте купюра евромонети, които ще се емитират у нас и ще заменят монетите от един и от два български лева и 6-те кюпюра по-малки по стойност монети, подразделения на българския лев - стотинките. Те според автора трябва да бъдат взаимствани от българската национална история и битие и да се наложат като български символ, с който гражданите от голямото семейство на страните от Еврозоната ще разпознават нашата страна. По примера на други страни, които имат славна и богата история и значителен брой културно-исторически паметници като Гърция, Италия и др., които имат значителен дял в световното културно наследство, сюжетите на българските евромонети трябва да отразяват приноса на народите, насе­лявали в миналото българските земи, във формирането на европейската цивилизация. Необходимо е според автора да се потърси баланс в изображенията върху бъдещите ни евромонети между ликовете на известни личности от българската история и кул­тура, които са повод за национална гордост у всеки българин, и археологически и исторически паметници, на които нашата страна е изключително богата. У нас има редица архитектурни и археологически паметници, които Световната организация към ООН - ЮНЕСКО, със се­далище в Париж, е обявила за паметници, които са под нейна еги­да и за част от тях бе възможно да бъдат консервирани и реставрирани със средства от тази международна организация. Ето защо по примера на Италия, която на националната си страна на евромонетите си е поставила изображение на Колизеума в Рим и на Германия - Бранденбургската врата в Берлин, е необходимо и у нас да бъде актуално това предложение, свързано със сво­еобразно „рекламиране“ чрез българските евромонети на уникалните кул­турно-исторически забележителности, съхранени по българските земи. Евромонетите, емитирани от националната банка на всяка страна в Еврозоната, са законно платежно средство във всяка страна от Еврозоната и един ирландец, финландец или белгиец, който ще посети България след няколко години, ще ги отнесе в своята родина. Там те ще попаднат в ръцете на други негови сънародници и евентуално биха предизвикали спонтанен интерес от изобразените върху тях забележителности от България и впоследствие те биха пожелали лично да ги видят. Жителите на развитите в икономическо отно­шение страни в Еврозоната са изключително мобилни, което е и след­ствие на тяхната относително висока платежоспособност и голяма любознателност и сколнност да посещават културно-исторически забележителности в цял свят. В случай, че огромното ни културно-историческо наследство по българските земи, което ще стане достояние на още над 20 европейски нации чрез емитираните български евромо­нети ще бъде стимулирана българската туристическа индустрия. Ще се стимулира по този своеобразен способ и българската култура, в аспект на повече средства за реставрация и консервация, за нови архологически разкопки и дигитализация на паметниците от културно-историческото ни наследство. У нас за опазването (съхранението, адаптацията и визуализацията) му перманентно не достигат средства. В недалечно бъдеще средствата, отделяни за опазва­нето и реставрирането на археологическите и културно-историческите ни паметници не само от държавния бюджет, но и от големите международ­ни туристически вериги, неминуемо ще се увеличат многократно и те ще станат значително по-привлекателни и достъпни за туристите.

 Сюжетите на първите три номинала от 1, 2 и 5 евроцента, които ще бъ­дат емитирани у нас, според автора следва да бъдат взети от значителното културно-ис­торическо наследство на древните народи, които са населявали българските земи (траки, а също елини и римля­ни). Най-разпознаваемият герой от тракийския епос за средния европеец е митичният тракийски певец Орфей. На него е посветена една от най-известните опери с античен сюжет е на немския композитор Кристоф Вилибалд Глук - „Орфей и Евридика“. Орфей - митичният древен певец от Родопа планина, е главен литуратурен герой на редица литературни произведения. В близкото минало след историците, а и в медиите, се бе „разгорял ожесточен спор“ между България и Гърция на коя страна принадлеи този епичен герой. Дори нещо повече някои туристически агенции от на­шата южна съседка рекламираха по едно време своята държава (Гърция) като страната на Орфей, което изобщо не е вярно. Като контрапункт на тези реклами в родопското село Гела, Смолянска област, бе открит огромен билборд, на който се посочва, че това село е неговото родно място, тъй като е налице такава легенда. Светилището в местността Татул край Момчилград според някои твърдения е посветено на виден тракийс­ки владетел, а според други - на митичния тракийски певец Орфей (има легенда, че той е син на бог Дионис). Дори се твърди, че е намерен гробът на Орфей, не­зависимо че няма достоверни източници за това. Този спор може да прик­лючи по достоен и същевременно исторически верен начин, като на мо­нетата ни от 1 евроцент бъде изобразен Орфей, а защо не и заедно с негова­та муза Евридика. Известно е, че на север от Епир и Тесалия елините в древността не са се заселвали и дори планината Олимп е била извън древ­на Елада. Безспорно е, че Орфей е тракийски певец, живял в планината Ро­допи, която е част от древна Тракия, а те са разположени на стотина километра, северно от земите, които са населявали древните елини. Съв­ременните жители от Република Гърция едва ли биха предявявали повече ненужни претенции и изображението на певеца Орфей, свирещ на лира, заедно с Евридика е напълно възможно да бъде използвано като сюжет за евромонетата на България от 1 евроцент. Недалеч от светилището в местността Татул през лятото на 2005 г. бе намерена 16-сантиметрова миниатюрна скулптурна бронзова пластика на мъж с лира (вероятно изобразяваща Орфей). Тази пластика съ­що е възможно да стане прототип на бъдещата евромонета от 1 евроцент (ако не се приеме да се изобрази Орфей заедно с Евридика), при положе­ние че допълнителните изследвания на учените по безспорен начин потвърдят предположенията на археолога проф.Николай Овчаров от Нацио­налния археологически институт с музей при БАН, ръководител на експе­дициите в местността Татул и в древния и град Перперикон - епископски център до гр. Кърджали, който е съществувал и през Средновековието.



Фиг. 1. Тетрадрахма от Одесос с глава на бог Дарзалас с диадема (аверс) и бог Дарзалас с хитон и химатион (реверс)

На монетата от 2 евроцента са възможни няколко сюжета, които също могат да бъдат взети от историята на древните траки. Възможно е те да бъдат взаимствани от тракийските тетрастатери (сребърни монети), емитирани от VI в. пр. Хр. до 44 г., когато техните земи са завоювани окончателно от римляните. Възможно е да бъдат използвани няколко сю­жета, които преди 2000-2500 години са били част от едно от най-богати­те монетосечения в античността - тракийското. Един от най-известните и същевременно безценни за нумизматите е този на тракийското племе Дерони, на който е изобразен бог Хермес, застанал прав зад два вола и над­пис „Дерро“. На друга монета на дероните, която е част от музейната сбирка на БНБ, е изобразен мъж с остра брада, седнал в двуколка, тегле­на от вол, а над него - тракийски шлем. Друг възможен сюжет, който е стоял на седем типа известни досега монети, емитирани от древните траки, е ликът на един от най-великите владетели на Одриската държава цар Севт III. Одриското царство по вре­мето на управлението му е било в своя апогей. Откритите през 2004 г. златна маска и бронзова глава на мъж с брада (предполага се, че те са на одриските царе Терес II и Севт III) също са експонати, достойни за изоб­разяването им на монетата от 2 евроцента. На трето място монетите, изобразяващи тракийски конник (типично за тракийското монетосечене), емитирани от царя на тракийското племе Пеони - Патрай, също заслужа­ват внимание при обсъждане на националната страна на евромонетите на Република България. В колекцията на Националния ис­торически музей (НИМ) се намира монетната находка от с. Ръжанци, Пер­нишко, в която преобладават монети (няколко разновидности) от цар Патрай, на реверса на които е изобразен тракийски конник. Възможно е да бъде предложен и четвърти сюжет за обсъждане, който е почерпен от изображението на монета, емитирана от един от последните тракийски царе на Одриското царство, Реметалк I, на която е изобразен със своята царица.

В подкрепа на предложението на автора за поставянето на роза върху националната страна на евромонетите на Република България са направените изследвания върху тра­кийското монетосечене по времето на Одриската династия, управлявала голямото древно Одриско царство. Открити са монети (вж. фиг. 2) с изображение на реверса двойна брадва, над нея роза и надпис (АМА) Т(О) КО, а на аверса - грозд с дръжка и следи от зрънчест кръг. Предполага се, че монетата, наме­рена в Пазарджишко, е отсечена по времето на управление­то на цар Аматок. Характерно за нея е свръхголямата й де­белина - 7,5 мм, тегло - 13,65 г и диаметър 17,5-20,5 мм, както и сравнително грубата й изработка. Според т.нар. баща на историята - древногръцки учен Херодот „В земите на древна Тракия са се отглеждали ро­зи, всяка от които е имала шестдесет листа и по ухание превъзхождали всички други видове“. Има описание и на друга много добре запа­зена тракийска монета, на която е изобразена роза (вж. фиг.2). На националните страни на монетите от Еврозоната не е из­вестен друг символ (с изключение може би на совата в гръц­ките), който има над 2500-годишна история. Поради изложе­ните аргументи, розата следва да бъде изобразена на бълга­рските евромонети, които възпроизвеждат монетосеченето по българските земи от времето на траките.



Фиг. 2

Според автора на монетата от 5 евроцента, която предстои да бъде емитирана у нас, може да бъде изобразен сюжет, характерен за монетосеченето на древ­ногръцките градове-държави (полиси) по българското Черноморие. Един от най-значителните в икономическо и културно отношение градове в древността е Аполония (дн. Созопол). Тя е украсявана от огромна 13-метрова скулптура на бог Аполон, която е оценявана според римския писател Плиний на над 500 таланта злато. Статуята е пренесена с кораб в столицата Рим и пос­тавена на Капитолия след завоюването на град Аполония от римляните. Тя е била изобразя­вана на повечето монети, отсечени в Апо­лония, както и емблемата на града - кот­ва и рак, които са стояли на реверса (об­ратната им страна) им. Те са били широ­ко разпространени в античния свят пове­че от пет столетия от VI до I в. пр. Хр., когато Аполония пада под римска власт (вж. фиг. 3). Възможни други сюжети за моне­тите от 5 евроцента са от сребърните тетрадрахми, отсечени в древния Одесос (дн. Варна) с характерния за тях тракийски бог Дарзалас (негов аналог в древногръцка­та митология е бог Плутон) (фиг. 3), как­то и от сребърните оболи, емитирани в древна Месамбрия (дн. Несебър), на ко­ито е изобразена богиня Атина с коринтски шлем. Тези поли­си също са сред водещите в икономичес­ко и културно отношение в античния свят, чрез които древните траки са осъ­ществявали своите търговски и културни връзки с полисите на Елада, Финикия, Картаген, Сиракуза и Рим.

 

Фиг.3. Тетрадрахма от Аполония с глава на бог Аполон с лавров венец (към 430-355 г. пр. Хр.)

Монетите от 10 и 20 евроцента, които следва да се емитират у нас, според автора е необходи­мо да са със сюжет от средновековната история на България след основаването и през 681 г. Не трябва да се забравя, че през X в. в Европа са съществували три империи: Византийската, Франкската на Карл Велики и Българската на Симеон I Велики. Най-значителното изцяло запа­зено монументално художествено и архи­тектурно произведение от Първата бъл

гарска държава е барелефът край с. Ма­дара (Шуменска област) - Мадарският конник. Три са хипотезите кой е изобразен на него: хан Тервел, бога-конник Тенгри - епически герой или неизвестен конник от Евразийските степи.

 Мадарският конник следва да бъде изобразен на монетите от 10 евроцента. В подкрепа на това предло­жение на автора е обстоятелството, че този ста­робългарски монументален паметник се е наложил в българското монетосечене и с неговия лик са емисиите от 1930, 1941, 1943 (от желязо), 1992 и 1999 г. и в юбилейните емисии от 1981 и 1998 г. На първите три емисии е изобразена погрешна година - 814, свързана с хан Крум (надпис с име­то на хана също е изсечен на тях). По-късно е опровергано от нашата историческа наука, че изображението на Мадарския конник не е на хан Крум.

На националната страна на евромонетите ни от 20 евроцента според автора следва да бъдат изобразени ликовете на двамата братя равноапостоли св. св. Кирил и Методий, сътворили българската азбука и превели на нея от гръцки език Библията и множество жития за светци и църковни книги. На тях покойният папа Йоан Павел II посвети отделна енциклика и ги обявява за съпокровители и пазители на Европа. На златна­та емисия от 1965 г. (от 10 и 20 лв. са изсечени св. св. Кирил и Методий по повод 1100-годишнината на славянската писменост. През 2020 г. се навършват 1170-годишнина от създаването на български­те букви. Наред с латинските и гръцките букви думата „евро“ на евробанкнотите и евромонетите вече е изписвано ЕВРО и с бъл­гарски букви и на български език. Ето защо тази годишнина следва да бъде ознаменувана с разработката на художествен проект на юбилейна монета, който да стане прототип на националната ни страна на бъдещата евромонета. В тази връзка заслужава внимание и следващото предложение за съчетание на образите на св. св. Кирил и Методий с първи­те букви на българската азбука, които са изобразени на златна монета, емитирана през 1993 г. Най-известният ученик на Кирил и Методий е св. Кли­мент Охридски, на който понастоящем носи името Софийският универси­тет, и тяхното изображение също е възможно да бъде предложено за обсъж­дане като сюжет на националната ни страна на бъдещите евромонети. До­сега такъв сюжет е бил изобразяван на възпоменателна юбилейна монета през 1998 г.

На монетата от 50 евроцента следва според автора да се потър­си сюжет от българското монетосечене през Средновековието. Пример в това отношение е монетата от 1 евро на Гърция, на която е възпроизведен сюжетът със сова на монета от древна Елада (от града-държава Атина). Предложението на автора за сюжет за тази монета може да послужи изображението на единствената златна монета от XIII в., отсечена през 1230 г. в чест на победата при Клокотница от Цар Иван Асен над епирския деспот Теодор Комнин, обявил се и за Солунски император. На нея са изобра­зени Цар Иван Асен II (1218-1241) и св. Димитър, който го коронясва. Този сю­жет на златицата от XIII в. е бил възпроизведен на юбилейните монети от 2 и 50 лв., емисия 1981 г. Тази златна монета предхожда с няколко десетилетия емисиите на италианските златни монети на двете най-могъщи републики на Апенинския полуостров по това време - Вене­ция (емитирала дукати или цехини) и Фло­ренция (емитирала флорини).

Второто предложение за монетата от 50 евроцен­та е да бъде възпроизведен по нов начин (с помощта на специализиран графичен дизайн и/или компютърна анимация) сюжетът на сребърната мо­нета от цар Светослав Тертер (1300-1321) - първата монета, отсечена в пределите на българската държава в монетарницата в Търново (Вж. фиг. 4). През 2020 г. се навършват 790 г. от нейното емитиране. На нея до изображението на ювелирната изработка на майсторите от търновската монетарницата по­настоящем се оценява високо. Тази монета е била емитирана на съвремен­на емисия през 2000 г.

Третото предложение е свързано с евентуално възпроизвеждане на сюжет на евроцент, емитиран за въ бъдеще от България е на монета от времето на цар Михаил Шишман, изобразен на кон.

 Четвъртото предложение е свързано с монета от времето на управлението на Цар Иван Александър (1331-1371). По времето на Цар Иван Александър и на наследниците му паричното обращение в България изцяло се е осъществявало с български монети. Един от най-разпространените епоними е сребърната монета, на която цар Иван Александър е изобразен с големия си син Михаил Асен (убит в битка с турците през 1355 г.). В колекцията на НИМ се съхраняват две находки с монети, на които са изобразени цар Иван Александър и Михаил Асен - от с. Червен, Русенско (през Средновековието Червен е бил голям град, седа­лище на епископ, с развито занаятчийство и търговия), и с. Арчар, Видинс­ко, което е разположено на мястото на античния град Рациария. Двамата за­едно Цар Иван Срацимир (1359-1396), владетел на Видинското българско царство, и царицата са изобразени на Четвероевангелието на Цар Иван Александър, известно като „Лондонското евангелие“. Това евангелие се съхра­нява в Британския музей в Лондон (те са сюжет на златна монета, емисия 1998 г.).



Фигура 4. Монета отсечена от Цар Светослав Тертер

Петото предложение е свързано с фигурата на лъва, която е дала името на нашата национална валута „лев“. Средновеков­ната българска билонова монета, на която сюжетът е с изображение на лъв е емитирана от цар Иван Шишман (1371-1393). Възможно е българският лев като изображение на средновековна българска монета от края на XIV в. да остане и в бъдеще на националната страна на евромонетите от България.

За монетите от 1 и 2 евро са възможни според атора няколко варианта на сюжет, от които трудно може да се определи кой е най-приемлив и би се възприел най-добре от българската общественост. Възможни варианти са забележителност от нашата страна - част от световното културно-историческо наследство, или ликът на някой от големите национално значими български личности - писатели, поети, революционери, за монети от 1 евро и 2 евро, а а защо не - българската роза, която е вече е символ на красота у нас.

 Възможни варианти за сюжет на българските евромонети от 1 и 2 евро са:

Първият подход обхваща възможността да бъдат потърсени сюжети сред ликовете на българските дейци на културата и преди всичко на сло­вото, които са оставили трайна следа не само в българското, но и в евро­пейското културно наследство. Пример в това отношение е монетата от 2 евро на Италия с лика на Данте Алигиери и испанските 10, 20 и 50 евро- цента с лика на Мигел де Сервантес. В българската литература има много бележити творци, но двама от тях - Иван Вазов и Христо Ботев, се открояват далеч над останалите и стотици български градове, улици, училища, те­атри, читалища и други културни институции но­сят тяхното име. Първият с право е назован „Пат­риарх на българската литература“, а стих от баладата на Христо Ботев „Хаджи Димитър“ е сред трите ненад­минати постижения на световната поезия, изписан на паметна плоча в университета „Сорбоната“ в Париж. Възможно е да не се прави избор между двамата велики твор­ци и ликовете им да се поставят на монетите от 1 евро на Христо Ботев и от 2 евро - на Иван Вазов. Васил Левски също е личност от национална величина, достойна да бъде изобразена на евромонета. Ето защо е възможно Васил Левски да бъде изборазен на монетата от 1 евро, а Христо Ботев – на монетата от 2 евро. Възпоменателни монети с ликовете на Иван Вазов, Христо Ботев и Васил Левски досега са били изобразени върху юбилейни емисии 1976, 1970 и 1988 г. Христо Ботев е изобразен на банк­нотна емисия от 1924 г., а Иван Вазов и Васил Левс­ки са изобразени на емисии на банкноти от 200 и 1000 лв., емитирани през 90-те години на ХХ в.

 Вторият подход може да бъде избран, в случай че се прецени, че на евромонетите, които ще се емитират от България, не следва да са изобразени личности, свързани с историята и културата ни. В този случай според автора е възмож­но да се обмисли дали не е по-добре да се изобрази на една монета харак­терна забележителност от нашата страна, или конкретно произведение на изкуството, което носи българския национален дух, и същевременно са част от световното културно-историческо наследство. По-горе бяха пред­ложени за сюжети няколко произведения на изкуството, като Мадарския конник, както и изображенията върху няколко монети от Средновековието и античността, емитирани по българските земи. На евромонетите ни от 1 и 2 евро е възможно да бъдат изобразени, а част от тях вече са били избрани за сюжети на български юбилейни и възпоменателни монети, като например: базиликата „Св. София“, Боянската църква или храм-паметника „Св. Александър Невски“ в София, Рилският манастир, единственият отлично запазен у нас среднове­ковен замък „Баба Вида“ във Видин, архитуктурният резерват „Старинен Пловдив“ (вж. фиг. 5), иконата „Св. Теодор Стратилат“ от IX-Х в. от манастира в местността Патлейна, изработена от глазирана керамика (оригиналът се намира в музея на Вели­ки Преслав, край който тя е намерена), както и други обекти, обявени за па­метници от ЮНЕСКО: църквите „Св. Стефан“ и „Св. Пантократор“ в ста­рия Несебър, Казанлъшката гробница, Тракийската гробница край с.Свещари (до гр. Исперих), Скалните манастири при с. Иваново, Русенско и разбира се Мадарския конник,а също е възможно да се подберат и други подобни сюжети.



Фиг. 5. Емисия 1999 г. „Пловдивска къща“;

10 лв; метал сребро

Българското монетосечене в Средновековието номинално започва с емитирането на златната монета на Цар Иван Асен 2. Дали е точно така е възможно да бъде оспорвано, тъй като по времето на хан Омуртаг и век по-късно по времето на Цар Симеон Велики и Цар Петър са намерени изключително красиви медальони, а тяхната изработка не се отличава много от тази на монетите. Авторът допуска, че след известно време ще се намери и научно ще се докаже,че монети са отсичани от български владетели от Първата българска държава?!? По това време е възможно българските ханове и царе да не са имали собствена монетарница в Плиска или Преслав и да са поръчвали изработката на своите монети в монетарници във Византийсаката империя?!?

Третият подход може да бъде приложен, в случай че се прецени, че на някоя от евромонетите (на 1 (2) евро), която ще емитира нашата страна, следва да се изобрази произведение на изкуството, което е типично за България и известно далеч зад границите ни, например българската роза. В тази връзка са възможни следните два сюжета за евромонетите ни с номинал 1 и 2 евро:



Фиг. 6 Емисия 1982 г. „100 години от рождението на Владимир Димитров- Майстора“; 5 лв; метал - мед-никел - сплав

а) да бъде изобразен само единичен розов цвят или букет от рози;

б) изображението на роза да е в съчетание с красотата на българката. Възможно е да се предложи на художествения съ­вет на БНБ е съвършенно нов художествен проект, който да съчетае **българската роза с образа на болярката Десислава** - съпругата на севастократор Калоян. Тя е изобразена от неизвестния Боянски майстор в Боянската църква край София. Този образ е един от най-ярките творби от ранния Ренесанс в Европа (XIII в.) и дори според автора превъзхожда по красота и изящество творбите на най-забележителните представители на Ренесанса, живели около век по-късно. Това са италианските майстори на четката - Джото и Мазачо, фламандеца Ян ван Ейк и дори на великия живописец Сандро Ботичели, живял през втората половина на XIV в. в Италия, автор на Венера - родена от морската пяна. Ликът на Десислава е бил изобразен на редица български емисии банкноти (20 лв. - емисия 1991 г.) и монети (10 000 лв., емисия 1993 г.). Емисията на българска монета от 1993 г. е единствената, която е изцяло от платина, което е изключително рядко в монетосеченето в света. Известно е, че платината, наричана неправилно „бяло злато“ е с по-висока стойност от златото. Другите емисии български монети са отсечени от традиционните за монетосеченето благородни метали – злато, сребро или медноникелова сплав. Десислава е изобразена и на монета емисия 1981 г. от 2 лв. „1300 години България. Боянската църква“. Друга възможност е да се репродуцират върху националната страна на някоя от евромоне­тите ни картини с изображения на български моми и рози (както и други цветя) от големите българс­ки художници Владимир Димитров-Майстора (до­сега ликът на художника е изобразяван на възпо­менателна монета емисия 1982 г. (вж. фиг. 6), Ва­сил Стоилов, Никола Михайлов и др. Въздействи­ето на станалия за България символ - българската роза, ще бъде особено силно и запомнящо се. При втория вариант е възможно да бъде обявен конкурс за изготвянето на монета, на която да доминира розата, респек­тивно розопроизводството. Тя може да бъде в съчетание с розоберачка или с българка, която е украсена с розов цвят. Конкурсът следва да бъде международен. Освен това може да бъде разработен сюжет, който да превъзхожда по изящество и финес досегашните художествени творби, посветени на българската роза, на розобера или да съчетават красотата на българката и розата.

 Предложенията за национална страна на бъдещите български евромонети в книгата „България в предверието на еврозоната“ са плод на дъл­гогодишните изследвания на автора в областта на нумизматиката, както и на историята и теорията на парите. Те са отразени подробно и в друго негово произведение „Силата на парите“ („История на парите и кредита по българските земи“). Художественият гений на българските художници и майстори-гравьори от Монетния двор в София и векове преди това в монетарниците в Търново, Бъдин (Видин), античните Улпия Сердика, Одесос, Месамбрия (Месемврия), Улпия Пауталия, Филипополис, Анхиало, Дионисиосополис (Балчик), Марцианополис (Девня), Аполония и редица други български градове следва задължително да бъде използван при изработката на дизайна на сюжетите на националната страна на осемте купюра евромонети, които ще се емитират у нас и ще заме­нят българския лев. Тези предложения са само началото на дискусия, която трябва да приключи най-късно до края на 2020 г., когато трябва да бъдат обявени конкурсите от Българската народна банка за изработката на дизайна им.